L 45/886
HR
Službeni list Europske unije
24.2.2022.
KOMISIJA GLAVA 12. — SIGURNOST
POGLAVLJE 12 20 — PILOT-PROJEKTI, PRIPREMNA DJELOVANJA, DJELOVANJA NA TEMELJU OVLAŠTENJA KOMISIJE I DRUGA DJELOVANJA (nastavak)
12 20 04
(nastavak)
12 20 04 02
(nastavak) Napomene Ova odobrena sredstva namijenjena su pokrivanju: — rashoda Komisije za prikupljanje i obradu svih vrsta informacija potrebnih za analizu, definiranje, promicanje, praćenje, evaluaciju i provedbu zajedničke politike o nuklearnoj sigurnosti i zaštiti te propisa i mjera u području zaštite od zračenja, — rashoda za mjere i djelovanja povezane s praćenjem i zaštitom od učinaka ionizirajućeg zračenja, a čija je svrha zaštita zdravlja stanovništva i zaštita okoliša od opasnosti od radijacije i radioaktivnih tvari; ta djelovanja odnose se na posebne zadatke iz Ugovora o Euratomu, — rashoda povezanih s provjeravanje rada i učinkovitosti sustava za praćenje razine radioaktivnosti u zraku, vodi i tlu te za osiguranje sukladnosti s osnovnim normama u državama članicama (članak 35.
Ugovora o Euratomu); uz dnevnice i putne troškove (službena putovanja), ti rashodi obuhvaćaju troškove osposobljavanja, pripremnih sastanaka te kupnje opreme koja će se upotrebljavati u inspekcijskim nadzorima, — rashoda povezanih s provedbom zadaća Komisije iz točke 31. zaključaka Europskog vijeća od 24. i 25. ožujka 2011.
Ovim odobrenim sredstvima mogu se pokrivati rashodi za informiranje i publikacije izravno povezane s ostvarenjem ciljeva iz ove proračunske stavke.
Pravna osnova Zadaća koja proizlazi iz posebnih ovlasti izravno dodijeljenih Komisiji na temelju poglavlja 3. glave II. i članka 174.
Ugovora o osnivanju Europske zajednice za atomsku energiju.
Ugovor o osnivanju Europske zajednice za atomsku energiju, a posebno njegov članak 31. (prikupljanje informacija i pripremanje novog zakonodavstva kojim se dopunjuju temeljni sigurnosni standardi), njegov članak 33. (provedba direktiva, posebno u području zdravlja (područje C)) i članak 35. drugi stavak (verifikacija praćenja radioaktivnosti okoliša).
Odluka Vijeća 87/600/Euratom od 14. prosinca 1987.
o aranžmanima Zajednice o ranoj razmjeni informacija u slučaju radiološke opasnosti (SL L 371, 30.12.1987., str. 76.).
Direktiva Vijeća 2009/71/Euratom od 25. lipnja 2009. o uspostavi okvira Zajednice za nuklearnu sigurnost nuklearnih postrojenja (SL L 172, 2.7.2009., str. 18.).
Direktiva Vijeća 2011/70/Euratom od 19. srpnja 2011.
o uspostavi okvira Zajednice za odgovorno i sigurno zbrinjavanje istrošenoga goriva i radioaktivnog otpada (SL L 199, 2.8.2011., str. 48.).
Direktiva Vijeća 2013/51/Euratom od 22. listopada 2013. o utvrđivanju zahtjeva za zaštitu zdravlja stanovništva od radioaktivnih tvari u vodi namijenjenoj za ljudsku potrošnju (SL L 296, 7.11.2013., str. 12.).